Bloemhof-water: Vyf babas in hospitaal | Maroela Media
Vyf babas word in 'n hospitaal in Bloemhof in Noordwes behandel nadat 'n ander baba vroeër die week dood is nadat hy ernstige diarree opgedoen het weens waterbesmetting.
Tebogo Lekgethwane, woordvoerder van die provinsiale departement van gesondheid, sê die babas word vir observasie in die hospitaal gehou aangesien hulle immuunstelsels swak is. Meer as 200 mense het die afgelope paar dae na dokters en klinieke begin stroom met simptome van cholera.
Lekgethwane sê watertoevoer in die area is intussen herstel. Hy het 'n beroep gedoen op inwoners om egter steeds die water te kook voor hulle dit drink. "Die munisipaliteit sal intussen voortgaan om die water te toets."
Die burgerregte-organisasie AfriForum het gister aangekondig dat hy sy eie toetse op die water sal doen.
Lewenslank vir man wat tienerseun verkrag
Bloemhof is reg langs die Vaalrivier. Hoe op dees aarde kan daar cholera in hul water wees? Beteken dit dat daar al cholera in die Vaalrivier is?